Adrian Mutu a ajuns la Cluj Napoca, acolo unde ajută la organizarea următoarei ediţii a Sports Festival de la Cluj. În cadrul conferinţei de presă susţinută în vederea acestui eveniment, fostul decar al echipei naţionale a României a vorbit şi despre ultimele mutări pe plan internaţional.

La clubul său de suflet, Fiorentina, a ajuns în această vară mijlocaşul Franck Ribery (36 de ani), liber de contract, de la Bayern Munchen: „Dacă m-ar fi prins la Fiorentina în acea perioadă, cu siguranţă că ar fi stat pe bancă. Sau ar fi jucat pe cealaltă parte (n.red. – râde)”, a glumit Adrian Mutu, despre venirea francezului la echipa la care „Briliantul” a evoluat în perioada 2006 – 2011.

Mutu a vorbit şi despre unul dintre cele mai mari obiective ale lui în cariera de antrenor: „Unul dintre visurile mele e să devin selecţioner şi să antrenez Fiorentina. Echipa naţională e ceva special pentru mine. Dacă mi-aş îndeplini acest vis, ar fi ceva extraordinar pentru mine”.

Adrian Mutu vs Franck Ribery

Adrian Mutu (40 de ani) a marcat 164 de goluri de-a lungul carierei sale la seniori, iar cele mai multe, 103 la număr, au fost înscris în Serie A. Adrian Mutu se poate lăuda cu un titlu în Anglia cu Chelsea (2005), echipă de la care a plecat cu scandal, cu un titlu de campion al României cu Dinamo, în 2000 și cu un titlu de golgheter al Fiorentinei, în 2010. De asemenea, Mutu e golgheterul naționalei României cu 35 de goluri, la egalitate cu Gică Hagi.

De cealaltă parte, Franck Ribery (36 de ani) are un palmares mult mai bogat decât Mutu. Francezul a marcat 148 de goluri și încă activează ca fotbalist la Fiorentina. Ribery e câștigător al Ligii Campionilor cu Bayern Munchen, în 2013, de nouă ori câștigător al titlului de campion în Germania cu aceeași echipă și în 2013 a fost ales cel mai bun jucător din Europa.